Document ID: 32008R0569

PADOMES REGULA (EK) Nr. 569/2008
(2008. gada 12. jūnijs),
ar ko groza Regulu Nr. 11 par diskriminācijas atcelšanu pārvadājumu cenās un nosacījumos, īstenojot Eiropas Ekonomikas kopienas dibināšanas līguma 79. panta 3. punktu
EIROPAS SAVIENĪBAS PADOME,
ņemot vērā Eiropas Ekonomikas kopienas dibināšanas līgumu un jo īpaši tā 75. panta 3. punktu,
ņemot vērā Komisijas priekšlikumu,
ņemot vērā Eiropas Ekonomikas un sociālo lietu komitejas atzinumu (1),
tā kā Kopienas noteikumi, kas prasīti Līguma 75. pantā, lai novērstu konkrētus diskriminācijas veidus attiecībā uz iekšējiem pārvadājumiem Kopienā, bija izklāstīti Regulā Nr. 11 (2). Lai samazinātu uzņēmumu administratīvo slogu, šī regula būtu jāvienkāršo, svītrojot novecojušas un nevajadzīgas prasības, konkrēti - prasību glabāt rakstveidā konkrētu informāciju, kura, ņemot vērā tehnisko attīstību, tagad ir pieejama pārvadātāju grāmatvedības sistēmās,
IR PIEŅĒMUSI ŠO REGULU.
1. pants
Regulu Nr. 11 ar šo groza šādi:
1)
Regulas 5. pantu svītro.
2)
Regulas 6. pantu groza šādi:
a)
minētā panta 1. punktā svītro piekto un sesto ievilkumu;
b)
svītro minētā panta 2. punkta trešo teikumu;
c)
panta 3. punktu aizstāj ar šādu tekstu:
“3. Ja pastāvošos dokumentos, piemēram, preču pavadzīmēs vai citos pārvadājumu dokumentos, ir iekļauta visa 1. punktā minētā informācija un šī informācija un pārvadātāja uzskaites un grāmatvedības sistēmas ļauj pilnībā veikt pārvadājumu cenu un nosacījumu pārbaudi, tādējādi izvairoties no Līguma 75. panta 1. punktā minētajiem diskriminācijas veidiem, pārvadātājiem neprasa uzrādīt citus dokumentus.”
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2008. gada 12. jūnijā

Labels: 10
8
11